stanford-oval/wikipedia huggingface dataset:
אדי מהרמיץ'
קריירת מועדונים

מהרמיץ' החל את הקריירה שלו במועדונים רדניק הדז'יצ'י, ולז' מוסטאר ואולימפיק סרייבו.
ב-27 בספטמבר 2013 חתם במ.פ.ק. רוז'ומברוק מליגת העל הסלובקית.
בחודש מרץ 2014 חתם על חוזה לעונה אחת בספרטק יורמלה מליגת העל הליטאית.
בחודש ינואר 2015 חתם בפרידק-מיסטק מהליגה הצ'כית השנייה. בהמשך, שיחק בסניצה, בספרטק מייאבה, בסנקט פלטן ובז'לייזניצ'אר סרייבו, עמה זכה בגביע הבוסני לעונת 2017/2018.
בחודש יולי 2018 חתם בקרפטי לבוב מליגת העל האוקראינית.
לאחר עונה אחת בקרפטי לבוב, עזב מהרמיץ' את המועדון וחתם באווש מליגת העל הפורטוגלית.
ב-5 באוגוסט 2020 חתם בוויסלה קרקוב מליגת העל הפולנית. ב-20 בינואר 2022 הושאל למשך חצי עונה למכבי פתח תקווה מליגת העל הישראלית.
תארים

הגביע הבוסני (1): 2017/2018
הערות שוליים

↑  Adi Mehremič novou posilou Ružomberka! באתר הרשמי של מ.פ.ק. רוז'ומברוק, 27 בספטמבר 2013 (בסלובקית)
↑  "Spartaks" bruņojas cīņai par titulu, jelgavnieki atgriežas mājās באתר sportacentrs, ‏ 20 במרץ 2014 (בליטאית)
↑  Adi Mehremić raskinuo ugovor s Željezničarom, odlazi u ukrajinski Karpaty באתר klix, ‏ 14 ביולי 2018 (בבוסנית)
↑  Adi Mehremić potpisao za Aves באתר sportsport, ‏ 6 ביולי 2019 (בבוסנית)
↑  רענן ברנובסקי‏, אחרי שלא שיחק 11 חודשים: אדי מחרמיץ' סיכם במכבי פתח תקוה, באתר וואלה, 19 בינואר 2022
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "אדי מהרמיץ'".
אדי לאנג

| --- | --- |

לאנג בסביבות 1930, כמלווה של בינג קרוסבי  תמונה זו מוצגת בוויקיפדיה בשימוש הוגן. נשמח להחליפה בתמונה חופשית.
 לידה:  25 באוקטובר 1902 פילדלפיה, ארצות הברית 
 פטירה:  26 במרץ 1933 (בגיל 30) ניו יורק, ארצות הברית 
 שם במה:  Blind Willie Dunn 
 מוקד פעילות:  ארצות הברית 
 תקופת הפעילות:  מ-1918 
 סוגה:  ג'אז 
 שפה מועדפת:  אנגלית 
 כלי נגינה:  גיטרה 
 חברת תקליטים:  Okeh 
 פרופיל ב-IMDb
 
אדי לאנג (Eddie Lang; ‏ 25 באוקטובר 1902 - 26 במרץ 1933), שכונה "אבי גיטרת הג'אז", היה נגן הגיטרה החשוב הראשון בג'אז, אשר השפיע על דג'אנגו ריינהארדט, שנחשב לממשיך דרכו.
תולדות חייו

לאנג נולד בפילדלפיה למשפחת מהגרים מאיטליה בשם סלבטורה מסארו (Salvatore Massaro). מגיל צעיר למד נגינה בכינור יחד עם בן מהגרים נוסף, ג'ו ונוטי והשניים הפכו לחברים שדרכיהם לא נפרדו עד מותו של לאנג. לאנג למד גם נגינה בבנג'ו וגיטרה ולבסוף, בשנת 1918 לערך, התמקד כנגן גיטרה בצמד שהקים עם ונוטי (אשר היווה השראה לצמד גרפלי-ריינהארדט). כאשר ניגנו השניים יחד עם תזמורות ריקודים גדולות הם התבקשו לסיים כמעט כל קטע בסולו או בדואט סוחף. הם גם הקליטו מספר תקליטים כצמד. לאחר נסיעה ללונדון, בשנים 1924–1925 השתקע לאנג בניו יורק והצטרף, יחד עם ונוטי, להרכב "חמש הפרוטות" של רד ניקולס ולאחר מכן לתזמורתו של פרנק טראמבאואר.
ב-4 בפברואר 1927 השתתף בהקלטה ההיסטורית של Singin' the Blues עם תזמורתו של טראמבאואר וביקס ביידרבק כסולן. ההקלטה נחשבת לאחת מהקלטות הג'אז החשובות והמשפיעות ביותר של שנות ה-20 ונכנסה ל"היכל התהילה" של פרס גראמי ב-1977.
ב-1929 הצטרף לאנג (יחד עם ונוטי) לתזמורת של פול וייטמן ובמסגרתה השתתף בסרט "מלך הג'אז".
ב-15 בספטמבר 1930 הקליט עם ביידרבק והוגי קרמייקל את Georgia On My Mind יחד עם ה"סופרגרופ" שכללה גם את ג'ו ונוטי בכינור, ג'ק טיגרדן בטרומבון, ג'ימי דורסי בקלרינט ופי ווי ראסל בסקסופון אלט. בהמשך אותה שנה הצטרף לאנג כמלווה לבינג קרוסבי והשתתף בסרט Big Broadcast, זהו התיעוד האחרון בו ניתן לראות ולהאזין לנגינתו.
ב-1933, בעת ניתוח להסרת החגורה הלימפטית על שם ולדייר מלועו, נפטר מאיבוד דם עקב דימום חריג.
לקריאה נוספת

Mazzoletti, Adriano. Eddie Lang: Stringin' The Blues. Rome, Italy: Pantheon Editore, 1997.
Sallis, James, editor. Jazz Guitar: An Anthology. Quill Publishers, 1984.
Worsfold, Sally-Ann. The Quintessential Eddie Lang, 1925–1932. Timeless Records, 1997.
Berend, Dave. Seven Original Compositions For The Guitar by the Great Eddie Lang: Transcribed and Arranged for Plectrum Guitar Solos with Guitar Accompaniment. Robbins Music, 1961.
הערות שוליים

↑  Berendt, Joachim E (1976). The Jazz Book. Paladin. pp. 268.
↑  Jazz: A History of America's Music / Geoffrey C. Ward (ISBN 0679765395) p. 144
↑   "The King of Jazz", במסד הנתונים הקולנועיים IMDb (באנגלית)
↑  לפי האמור באתר הביוגרפיה של ביידרבק
| --- | --- |
בקרת זהויות :  PLWABN: 9810574370905606  BNE: XX1719246  BnF: cb138963185 (data)  GND: 122298144  ICCU: SBLV050951  ISNI: 0000 0003 6841 1570  LCCN: n82026858  MusicBrainz: 7c6e10c8-7896-4624-a46b-2f3b5784d2d6  NKC: xx0187436  NTA: 073694398  SNAC: w6sq9wr7  SUDOC: 145652149  Trove: 1037395  VIAF: 27252284   WorldCat (עם VIAF): 27252284
It's Raining Men

"It's Raining Men" (בעברית: "יורד גשם של גברים") הוא סינגל שהוקלט על ידי הצמד המוזיקלי האמריקאי The Weather Girls (אנ'). השיר יצא לאור ב-10 בספטמבר 1982, בהוצאת חברות התקליטים CBS רקורדס וקולומביה רקורדס, כסינגל המוביל מתוך האלבום Success. פול ג'בארה (אנ') חיבר את המילים לצד פול שייפר (אנ'), והפיק אותו לצד בוב אסטי. "It's Raining Men" הוא שיר Hi-NRG ופוסט-דיסקו המשלב אלמנטים של R&B, נשמה ודאנס אלקטרוני משנות השבעים. מילות השיר מתארות התלהבות והנאה מהסוגים הרבים ושונים של גברים.
השיר הגיע למקום הראשון במצעד שירי הדאנס בארצות הברית, והגיע לעשירייה הפותחת במצעדי מוזיקה שונים בעולם. ערוץ הטלוויזיה VH1 דירג את השיר כאחד השירים הטובים ביותר של שנות השמונים, וכן כאחד השירים הטובים ביותר של שנות האלפיים. השיר הועמד לפרס גראמי בקטגוריית "ביצוע ה-R&B הטוב ביותר של צמד/להקה" בטקס פרסי הגראמי ה-26 בשנת 1983.
הפקה

פול ג'בארה ופול שייפר כתבו את השיר בשנת 1979. בתחילה ג'בארה הציע את השיר לזמרת דונה סאמר, שדחתה את ההצעה לאחר שהתקרבה לדת הנוצרית. ג'בארה סיפר כי סאמר תיעבה את התוכן הלירי של השיר וכינתה אותו "מנואץ". לאחר מכן השיר הוצע לזמרות האמריקאיות דיאנה רוס, שר וברברה סטרייסנד, וכולן דחו את ההצעה.
בשנת 1982, השיר הוצע לצמד The Two Tons (כיום The Weather Girls). מרתה וואש (אנ') ואייזורה ארמסטד (אנ'), חברות הצמד דאז, דחו גם הן את ההצעה. וואש סיפרה כי "חשבנו שזה שיר מטורף – למעשה, מטורף מכדי להקליט אותו. אמרתי שוב ושוב, 'It’s raining men? באמת? אתם צוחקים עליי?' [...] פשוט לא חשבתי שאנשים יקנו אותו... בגלל זה המשכתי לסרב להצעה". בסופו של דבר הצמד הקליט את השיר תוך שעה וחצי לאחר שג'בארה התחנן בפניהן שיקליטו אותו. ההרכב המוזיקלי The Waters Sisters (ג'וליה ווטרס-טילמן ומקסין ווטרס וילארד), סטפני ספרויל וזנוביה קונקרייט ביצעו קולות רקע בפזמון השיר.
לחן

"It's Raining Men" הוא שיר Hi-NRG ("היי-אנרג'י") ודיסקו המשלב גם רית'ם אנד בלוז, נשמה ומוזיקת דאנס אלקטרונית משנות השבעים. הוא נכתב בסולם לה במול מז'ור, והוא בעל מפעם מתון של פעימות לדקה.
וואש היא הזמרת הראשית בשיר, והמנעד הקולי שלה בשיר נע סביב שתי אוקטבות, מהתו הנמוך F3 לתו הגבוה F5. בשיר נעשה שימוש באקורד מינורי אחד, פה מינור, ויתר התווים באקורדים מז'וריים.
הוצאה לאור

"It's Raining Men" יצא בתחילה עבור מועדוני דאנס בארצות הברית באמצע שנת 1982. הסינגל יצא לאור בארצות הברית ב-10 בספטמבר 1982, בפורמט של תקליט 7 אינץ' ותקליט 12 אינץ'. זמן קצר לאחר צאת השיר, הצמד The Two Tons שינה את שמו ל-"The Weather Girls" בשל בלבול רב מצד התקשורת והקהל בשל כך שהשתיים הציגו את עצמן כ-"the weather girls" בתחילת השיר.
ב-1993 יצאה לאור גרסה מוקלטת חדשה של "It's Raining Men", בביצוען של אייזורה ארמסטד ובתה דינל רודס, כחלק מהאלבום השישי של הצמד, Double Tons of Fun. ב-2005 יצאה לאור גרסה בביצוע חי של השיר, כחלק מהאלבום התשיעי של הצמד, Totally Wild!. בגרסה זו משתתפות דינל רודס ואינגריד ארתור, חברה חדשה בהרכב. ב-2012 יצאה לאור גרסה חדשה לשיר בשם "It's Raining Men - 2012", המושפעת מז'אנר ההאוס, שהופקה על ידי סבו ריד.
השפעה ומורשת

בשנת 2009, ערוץ הטלוויזיה האמריקאי VH1 מיקם את השיר במקום ה-35 ברשימת 100 שירי הדאנס הטובים ביותר של שנות האלפיים, וכן במקום ה-35 ברשימת 100 הזמרים של להיט אחד של שנות השמונים. בפברואר 2017 מגזין פייסט (אנ') מיקם את השיר במקום ה-12 ברשימת 60 קלאסיקות הריקודים הטובות ביותר. ובשנת 2020, הרולינג סטון מיקם את השיר במקום ה-90 ברשימת 100 סינגלי הבכורה הטובים ביותר של כל הזמנים.
"It's Raining Men" נחשב להמנון גאה. ב-19 בינואר 2014 הושק קמפיין ברשת החברתית פייסבוק שקרא להעלות את השיר למקום הראשון במצעדי המוזיקה של הממלכה המאוחדת, בתגובה לאמירה של חבר מועצה מטעם מפלגת העצמאות של הממלכה המאוחדת, לפיה השיטפונות ותנאי מזג האוויר החריגים בממלכה הם "עונש משמיים" על החקיקה שמתירה נישואים חד מיניים, והאשים אותה בכך. הקמפיין סוקר בחלק מכלי התקשורת, והשיר הגיע למקום ה-21 ביומו הראשון של שבוע המצעד. השיר נכנס פעם נוספת למצעד הסינגלים הבריטי לאחר שבועיים, במקום ה-31. ב-2017, הרולינג סטון כלל את השיר ברשימת "25 שירי הגאווה היסודיים". ב-2018, הבילבורד מיקם את השיר במקום ה-48 ברשימת "50 ההמנונים הגאים הטובים ביותר בכל הזמנים". האתר The Gay UK מיקם את השיר במקום השני ברשימת "40 ההמנונים הגאים המובילים".
ב-1983, "It's Raining Men" הועמד לפרס גראמי בקטגוריית "ביצוע ה-R&B הטוב ביותר של צמד/להקה". ביוני 2017, השיר נכנס למצעד "Spotify Rewind" והגיע בשיאו למקום הראשון.
הצלחה מסחרית

השיר זכה להצלחה מסחרית בארצות הברית. השיר שהה שבעה שבועות בסך הכל במצעד הבילבורד הוט 100, והגיע בשיאו למקום ה-46 ב-5 במרץ 1983. אף על פי שהוא עדיין לא יצא לחנויות קמעונאיות, הסינגל זכה לתשומת לב רבה בזכות השמעות בלבד. בשבוע של 25 בדצמבר 1982, "It's Raining Men" הגיע לראש מצעד שירי הדאנס קלאב של הבילבורד, ושהה שם שבועיים, בעוד הוא שהה 22 שבועות בסך הכל במצעד שירי הדאנס קלאב. אחרי 18 שבועות במצעדי ה-R&B, השיר הגיע בשיאו למקום ה-34. השיר זכה להצלחה עצומה גם בממלכה המאוחדת. השיר הגיע בשיאו למקום השני במצעד הסינגלים הבריטי, וקיבל תואר זהב כאשר נמכר במעל ל-400,000 עותקים בממלכה המאוחדת.
וידאו קליפ

הווידאו קליפ של השיר פורסם בחורף 1982. ביים אותו גארי קיז, והוא צולם בבניין נטוש בעיר ניו יורק. בשל התמיכה המוגבלת שקיבל מקולומביה רקורדס, הקליפ לשיר היה דל תקציב. בתיאורה את הרעיון של הקליפ, וואש אמרה: "אלוהים, זה היה קליפ זול! צילמנו אותו בבניין נטוש בשיא החורף. לא היה שום חימום וכולם לבשו מעילים. בחלק בקליפ בו אנחנו נופלות מהשמיים, נחתנו על המזרנים האלה וגילינו [יום לאחר מכן] שהם היו שורצים חרקים. במשך ימים אחרי זה אייזורה ואני התגרדנו! זה היה נורא!".
סצנת הפתיחה של הקליפ מציגה את חברות הצמד בתחנת חדשות. הצמד מציג תחזית שגשם של גברים צפוי לרדת מהשמיים. אחרי שחברות הצמד מביטות החוצה מחלון התחנה אל השמיים כדי לראות את הגשם של הגברים, הן קופצות מתוך החלון עם המטריות שלהן כדי להצטרף אליהם. בשלב זה מופיעים מספר רקדנים בקליפ. סצנה אחרת מציגה את חברות הצמד לבושות בלבניהן על מיטה בצורת לב, כאשר הן מוקפות על ידי גברים שמראים הערצה כלפיהן. סצנת הסיום של הקליפ מציגה את הצמד רוקדות עם הרקדנים והניצבים.
רשימת רצועות

| "It's Raining Men" (סינגל 7 אינץ' ו-12 אינץ')> מס' | "It's Raining Men" (סינגל 7 אינץ' ו-12 אינץ')> שם | "It's Raining Men" (סינגל 7 אינץ' ו-12 אינץ')> משך | "It's Raining Men" (סינגל 7 אינץ' ו-12 אינץ')>  | "It's Raining Men" (סינגל 7 אינץ' ו-12 אינץ')>  | "It's Raining Men" (סינגל 7 אינץ' ו-12 אינץ')>  | "It's Raining Men" (סינגל 7 אינץ' ו-12 אינץ')>  | "It's Raining Men" (סינגל 7 אינץ' ו-12 אינץ')>  | "It's Raining Men" (סינגל 7 אינץ' ו-12 אינץ')>  | "It's Raining Men" (סינגל 7 אינץ' ו-12 אינץ')>  |
| --- | --- | --- | --- | --- | --- | --- | --- | --- | --- |
| 1. | It's Raining Men (vox)  | 5:27 |  |  |  |  |  |  |  |
| 2. | It's Raining Men (instrumental)  | 5:29 |  |  |  |  |  |  |  |
| משך כולל: | משך כולל: | 10:56 |  |  |  |  |  |  |  |
קרדיטים וצוות

מרתה וואש (אנ'), אייזורה ארמסטד (אנ') – שירה
בוב אסטי – קלידים, סינתיסייזר
גרג מתיסון – פסנתר
פול דלף (אנ') – סינתיסייזר
לי סקלאר (אנ') – גיטרה בס
מייקל לנדאו (אנ') – גיטרה
קרלוס וגה (אנ') – תופים
סטפני ספרויל, ג'וליה ווטרס-טילמן, מקסין ווטרס וילארד, זנוביה קונקרייט – קולות רקע
נתוני מכירות

| מקום | תארים | מכירות |
| --- | --- | --- |
| בריטניה (BPI) | זהב | 400,000 |
 מכירות + הזרמת מדיה בלבד
גרסתם של מרתה וואש ורופול

גרסת כיסוי לשיר בשם It's Raining Men... The Sequel הוקלטה על ידי חברת הצמד מרתה וואש והזמר רופול בשנת 1998, ויצאה לאור כסינגל המוביל מתוך אלבום האוסף של וואש, The Collection. השיר הופיע גם באלבומו של רופול, Rupaul's Go-Go Box Classics.
גרסתם של מרתה וואש ורופול > ביקורת

לארי פליק מבילבורד כתב כי וואש "נשמעת כאילו היא עושה חיים כאשר היא חוזרת אל הלהיט מתקופת השיא שלה כחלק מ-The Weather Girls". הוא ציין כי "ההוק החדשני בהקלטה החדשה הזו הוא הביצוע של רופול, שהליווי המאולתר המשוחרר שלו הוא כיף גדול". הוא עוד הוסיף כי המפיק גארי האסה "לא סוטה הרבה מצליל הדיסקו של ההקלטה המקורית, ומשאיר לחבורה של רמיקסרים לחקור מגוון של רעיונות טרנדיים יותר".
גרסתם של מרתה וואש ורופול > וידאו קליפ

סצנת הפתיחה של הקליפ מציגה את מרתה וואש ורופול כמגישי חדשות של Weather Center. הצמד מציג תחזית שגשם של גברים צפוי לרדת מהשמיים, ומספר כתבי שטח גם מדווחים כן. וואש, בתור מטאורולוגית וחזאית, מבצעת את השיר מול מפה דיגיטלית. אנשים ברחבי העולם מתחילים להרגיש את ההשפעה של התחזית ואף מספר נשים נראות כשהן אוספות גברים שנופלים מהשמיים לתוך סלים. בקליפ מופיעים מספר גברים אשר רוקדים לצלילי השיר.
גרסתם של מרתה וואש ורופול > רשימת רצועות

| "It's Raining Men> .. The Sequel" (סינגל 12 אינץ').מס' | "It's Raining Men> .. The Sequel" (סינגל 12 אינץ').שם | "It's Raining Men> .. The Sequel" (סינגל 12 אינץ').משך | "It's Raining Men> .. The Sequel" (סינגל 12 אינץ'). | "It's Raining Men> .. The Sequel" (סינגל 12 אינץ'). | "It's Raining Men> .. The Sequel" (סינגל 12 אינץ'). | "It's Raining Men> .. The Sequel" (סינגל 12 אינץ'). | "It's Raining Men> .. The Sequel" (סינגל 12 אינץ'). | "It's Raining Men> .. The Sequel" (סינגל 12 אינץ'). | "It's Raining Men> .. The Sequel" (סינגל 12 אינץ'). |
| --- | --- | --- | --- | --- | --- | --- | --- | --- | --- |
| 1. | It's Raining Men... The Sequel (Calle & Rizzo Mix)  | 3:22 |  |  |  |  |  |  |  |
| 2. | It's Raining Men... The Sequel (Dillon & Dickins Hers & Hers Vox Mix)  | 7:36 |  |  |  |  |  |  |  |
| 3. | It's Raining Men... The Sequel (Super Popalicious Club Mix)  | 6:44 |  |  |  |  |  |  |  |
| 4. | It's Raining Men... The Sequel (Headman Extended Mix)  | 5:30 |  |  |  |  |  |  |  |
| משך כולל: | משך כולל: | 22:12 |  |  |  |  |  |  |  |
| "It's Raining Men> .. The Sequel" (מקסי סינגל).מס' | "It's Raining Men> .. The Sequel" (מקסי סינגל).שם | "It's Raining Men> .. The Sequel" (מקסי סינגל).משך | "It's Raining Men> .. The Sequel" (מקסי סינגל). | "It's Raining Men> .. The Sequel" (מקסי סינגל). | "It's Raining Men> .. The Sequel" (מקסי סינגל). | "It's Raining Men> .. The Sequel" (מקסי סינגל). | "It's Raining Men> .. The Sequel" (מקסי סינגל). | "It's Raining Men> .. The Sequel" (מקסי סינגל). | "It's Raining Men> .. The Sequel" (מקסי סינגל). |
| --- | --- | --- | --- | --- | --- | --- | --- | --- | --- |
| 1. | It's Raining Men... The Sequel (LP Version)  | 3:44 |  |  |  |  |  |  |  |
| 2. | It's Raining Men... The Sequel (Calle & Rizzo Mix)  | 6:03 |  |  |  |  |  |  |  |
| 3. | It's Raining Men... The Sequel (Dillon & Dickins Hers & Hers Vox Mix)  | 7:36 |  |  |  |  |  |  |  |
| 4. | It's Raining Men... The Sequel (Super Popalicious Club Mix)  | 6:44 |  |  |  |  |  |  |  |
| 5. | It's Raining Men... The Sequel (Headman Extended Mix)  | 5:30 |  |  |  |  |  |  |  |
| משך כולל: | משך כולל: | 28:37 |  |  |  |  |  |  |  |
גרסתם של מרתה וואש ורופול > מיקומי שיא

|   ‏‏‏  מצעדים ודירוגים (1998)> מדינה |   ‏‏‏  מצעדים ודירוגים (1998)> מצעד |   ‏‏‏  מצעדים ודירוגים (1998)> מיקום שיא |   ‏‏‏  מצעדים ודירוגים (1998)>  |
| --- | --- | --- | --- |
|  אוסטרליה | מצעד הסינגלים האוסטרלי | 64 |  |
|  אירופה | אירופה הוט 100 | 46 |  |
|  ארצות הברית | בילבורד הוט 100 | - |  |
|  ארצות הברית | מצעד שירי הדאנס המסחריים | 1 |  |
|  ארצות הברית | מצעד שירי הדאנס קלאב | 22 |  |
|  ארצות הברית | מצעד שירי ה-R&B/היפ-הופ | 105 |  |
|  הממלכה המאוחדת | מצעד הסינגלים הבריטי | 21 |  |
|  סקוטלנד | מצעד הסינגלים הסקוטי | 16 |  |
גרסתה של ג'רי האליוול

It's Raining Men יצא לאור ב-30 באפריל 2001, כסינגל הראשון מתוך אלבום הסולו השני של ג'רי האליוול, Scream if You Wanna Go Faster. השיר נכלל גם כסינגל המוביל של פסקול הסרט "יומנה של ברידג'ט ג'ונס". זהו הסינגל הרביעי ברצף של האליוול שהגיע למקום הראשון במצעד הסינגלים הבריטי, והוא סינגל הסולו המוצלח ביותר שלה. "Feels Like Sex", שיר אחר מתוך האלבום, יועד במקור להיות הסינגל המוביל של האלבום, אבל לאחר ש-"It's Raining Men" הוצע להאליוול, השיר יצא לאור כסינגל הראשון, וגם נכלל באלבום Scream if You Wanna Go Faster.
גרסתה של ג'רי האליוול > רקע

האליוול אמרה: "זה היה באמת מוזר כי הייתי כבר מוכנה לזוז עם האלבום החדש שלי. היה לי את הסינגל, היה לי רעיון מוכן לקליפ, ואז המפיקים של הסרט אמרו לי, 'את רוצה להקליט את It's Raining Men לפסקול?'. חשבתי שזה יהיה כיף ואני אוהבת את ברידג'ט ג'ונס כי קראתי את שני הספרים, אז פשוט עשיתי את זה ממש מהר. כולם אהבו אותו ורצו שהוא יהיה סינגל, וחשבתי שזה מעין מתנה, אז הוצאתי אותו [כסינגל]".
גרסתה של ג'רי האליוול > קבלה

הגרסה של האליוול קיבלה ביקורות חיוביות ממבקרי מוזיקה וזכתה להצלחה בינלאומית. היא הגיעה לעשירייה הפותחת במצעדי מוזיקה במדינות ברחבי העולם, ואף למקום הראשון בחלק מהן. בממלכה המאוחדת, "It's Raining Men" הופיע לראשונה במקום הראשון במצעד הסינגלים הבריטי ושהה שם שבועיים. הוא היה לסינגל הרביעי ברציפות של האליוול שמגיע למקום הראשון בממלכה המאוחדת, ונמכר במעל ל-155,000 עותקים בשבוע הראשון ו-80,000 בזה שלאחריו. האליוול הייתה לאמנית הסולו הבריטית הראשונה שארבעה שירים שלה הגיעו לראש המצעד, שיא שהחזיקה עד 2014. בסך הכל השיר נמכר במעל ל-449,000 עותקים רק בבריטניה, והיה לסינגל ה-13 הנמכר ביותר לשנת 2001, ולסינגל המצליח ביותר של האליוול ברחבי העולם.
השיר זכה להצלחה גם מחוץ לממלכה המאוחדת. במצעד הסינגלים הבלגי של פלנדריה, השיר שהה במקום הראשון במשך ארבעה שבועות והיה הסינגל הנמכר ביותר לשנת 2001 במדינה. הסינגל הגיע למקום הראשון בצרפת, שם שהה חמישה שבועות, ונמכר במעל ל-812,000 עותקים במדינה, וקיבל תואר יהלום מאיגוד תעשיית ההקלטות הצרפתי (SNEP). עם השיר, ג'רי האליוול זכתה בפרס "השיר הבינלאומי של השנה" בטקס פרסי המוזיקה של NRJ לשנת 2002 בצרפת. גרסת הכיסוי זכתה להצלחה רבה גם בוולוניה, אירלנד, איטליה, פולין ושווייץ.
רמיקס של השיר, שנוצר בשיתוף חברות התקליטים Almighty Records ו-EMI Music Japan, הופיע במשחקי הווידאו היפניים משנת 2002, DDRMAX2 Dance Dance" Revolution 7thMix" ו-"Dance Dance Revolution EXTREME". גרסה זו של השיר שימשה גם עבור הפרסומות לתחרות השירה "New Talent Singing Awards Vancouver Audition" לשנת 2003. ביולי 2006 השיר נכנס למצעד השירים הדיגיטליים המקסיקני, במקום ה-79, ושהה שבועיים ב-100 המובילים.
גרסתה של ג'רי האליוול > וידאו קליפ

האליוול קיבלה השראה מהסרט "תהילה" משנת 1980 ומהסרט "פלאשדאנס" משנת 1983 עבור יצירת הקליפ.
גרסתה של ג'רי האליוול > הופעות חיות

עבור קידום הסינגל, האליוול ביצעה את השיר בתוכניות טלוויזיה ובמופעים שונים, כגון "Top of the Pops",‏ Comet Awards 2001,‏ "Musica Sí", "האח הגדול גרמניה", "Party in the Park",‏ "Live & Kicking",‏ "Loft Story",‏ "Pepsi Chart",‏ "CD:UK" ו-"Tickled Pink". בנוסף, האליוול ביצעה את השיר בסיבוב ההופעות העולמי של הספייס גירלז, "The Return of the Spice Girls Tour", בביצוע סולו.
גרסתה של ג'רי האליוול > רשימת רצועות

| --- | --- |
סינגל בריטי ואירופאי #1/מקסי סינגל בינלאומי (יצא לאור ב-30 באפריל 2001) "It's Raining Men"‏ – 4:18  "I Was Made That Way"‏ – 4:45  "Brave New World"‏ – 4:10  "It's Raining Men"‏ (גרסה משופרת) סינגל בריטי ואירופאי #2/מקסי סינגל אוסטרלי (יצא לאור ב-30 באפריל 2001) "It's Raining Men"‏ – 4:18  "It's Raining Men"‏ (מיקס מאת Bold and Beautiful Glamour) – 4:46  "It's Raining Men"‏ (מיקס מאת Almighty) – 3:46  "It's Raining Men"‏ (מיקס מאת D-Bop Tall and Blonde) – 6:55: סינגל אירופאי דו-מסלולי (יצא לאור ב-30 באפריל 2001) "It's Raining Men"‏ – 4:18  "Brave New World"‏ – 4:10 סינגל איטלקי (12 אינץ') (יצא לאור ב-18 ביולי 2001) צד א' "It's Raining Men"‏ – 4:18  "It's Raining Men"‏ (מיקס מאת Bold And Beautiful Glamour) – 4:46 צד ב' "It's Raining Men"‏ (מיקס מאת Almighty) – 3:46  "It's Raining Men"‏ (מיקס מאת D-Bop Tall And Blonde) – 6:55
גרסתה של ג'רי האליוול > רמיקסים

Radio edit‏ – 3:50
Album version‏ – 4:18
Bold and Beautiful Glamour Mix‏ (עריכת רדיו) – 4:46
Bold and Beautiful Glamour Mix‏ (מורחב) – 7:06
Almighty Mix‏ (עריכת רדיו) – 3:46
Almighty Mix‏ (מורחב) – 8:15
D-Bop Tall and Blonde Mix‏ (גרסה מקוצרת) – 6:55
D-Bop Tall and Blonde Mix‏ (גרסה ארוכה) – 8:09
Dax Thunderstorm Mix‏ – 7:28
"It's Raining G's"‏ (N.W.A) – 4:13
גרסתה של ג'רי האליוול > מיקומי שיא

|   ‏‏‏  מצעדים ודירוגים (2001–2003)> מדינה |   ‏‏‏  מצעדים ודירוגים (2001–2003)> מצעד |   ‏‏‏  מצעדים ודירוגים (2001–2003)> מיקום שיא |   ‏‏‏  מצעדים ודירוגים (2001–2003)>  |
| --- | --- | --- | --- |
|  אוסטריה | Ö3 אוסטריה טופ 40‏ | 5 |  |
|  אוסטרליה | מצעד הסינגלים האוסטרלי | 4 |  |
|  אירופה | אירופה הוט 100 | 2 |  |
|  איטליה | מצעד הסינגלים האיטלקי | 1 |  |
|  אירלנד | מצעד הסינגלים האירי | 1 |  |
|  גרמניה | GfK – טופ 100 | 5 |  |
|  דנמרק | היטליסטן | 6 |  |
|  הולנד | מצעד 40 הסינגלים ההולנדיים | 4 |  |
|  הולנד | Single Top 40 | 4 |  |
|  הונגריה | Rádiós Top 40 | 4 |  |
|  הממלכה המאוחדת | מצעד הסינגלים הבריטי | 1 |  |
|  ולוניה | אולטראטופ 40 | 2 |  |
|  יוון | IFPI Greece | 3 |  |
|  נורווגיה | VG-lista | 13 |  |
|  ניו זילנד | המצעד הניו זילנדי הרשמי | 15 |  |
|  ספרד | PROMUSICAE | 5 |  |
|  סקוטלנד | מצעד הסינגלים הסקוטי | 1 |  |
|  פולין | ZPAV | 1 |  |
|  פורטוגל | מצעד הסינגלים הפורטוגזי | 4 |  |
|  פינלנד | המצעדים הפיניים הרשמיים | 7 |  |
|  פלנדריה | אולטראטופ 50 | 1 |  |
|  צרפת | SNEP | 1 |  |
|  קנדה | קנדה הוט 100 | 11 |  |
|  קרואטיה | טופ ליסטה | 7 |  |
|  רומניה | מצעד השירים הרומני | 2 |  |
|  שוודיה | סוורייטופליסטן | 10 |  |
|  שווייץ | המצעד השווייצרי | 4 |  |
|   ‏‏‏  מצעדי סוף שנה (2001)> מדינה |   ‏‏‏  מצעדי סוף שנה (2001)> מצעד |   ‏‏‏  מצעדי סוף שנה (2001)> מיקום שיא |   ‏‏‏  מצעדי סוף שנה (2001)>  |
| --- | --- | --- | --- |
|  אוסטריה | Ö3 אוסטריה טופ 40‏ | 37 |  |
|  אוסטרליה | מצעד הסינגלים האוסטרלי | 34 |  |
|  אירופה | אירופה הוט 100 | 4 |  |
|  אירלנד | מצעד הסינגלים האירי | 6 |  |
|  גרמניה | GfK – טופ 100 | 27 |  |
|  הולנד | מצעד 40 הסינגלים ההולנדיים | 39 |  |
|  הולנד | Single Top 100 | 25 |  |
|  הממלכה המאוחדת | מצעד הסינגלים הבריטי | 13 |  |
|  ולוניה | אולטראטופ 40 | 8 |  |
|  פלנדריה | אולטראטופ 50 | 1 |  |
|  צרפת | SNEP | 6 |  |
|  רומניה | מצעד השירים הרומני | 35 |  |
|  שוודיה | סוורייטופליסטן | 31 |  |
|  שווייץ | המצעד השווייצרי | 14 |  |
גרסתה של ג'רי האליוול > נתוני מכירות

| מקום | תארים | מכירות |
| --- | --- | --- |
| אוסטרליה (ARIA) | פלטינה | 70,000^ |
| בלגיה (BEA) | פלטינה ×2 | 100,000* |
| בריטניה (BPI) | זהב | 440,000 |
| גרמניה (BVMI) | זהב | 250,000^ |
| צרפת (SNEP) | יהלום | 812,000 |
| שווייץ (IFPI Switzerland) | זהב | 25,000^ |
* מכירות בלבד ^ משלוחים בלבד
גרסתה של ג'רי האליוול > היסטוריית יציאות לאור

| מדינה | תאריך יציאה | חברת תקליטים | הערות |
| --- | --- | --- | --- |
| הממלכה המאוחדת | 30 באפריל 2001 | EMI |  |
| אוסטרליה | 28 במאי 2001 | EMI |  |
SU-122

| --- | --- |

 מידע כללי
 סוג:  תותח מתנייע
 מדינה מייצרת:  ברית המועצות ברית המועצות
 יצרן:  Uralmash 
 שנת ייצור:  1942
 תקופת השימוש:  1943–הווה (כ־81 שנים) 
 דגם עוקב:  SU-152
 מערכה מרכזית:  מלחמת העולם השנייה
 יחידות שיוצרו:  1,150 
 מידע טכני
 אורך:  6.95 מטר
 רוחב:  3.00 מטר
 גובה:  2.32 מטר
 משקל:  30.9 טון
 מהירות:  55 קמ"ש
 טווח פעולה:  300 ק"מ
 מנוע:  מנוע דיזל, 500 כוחות סוס
 שריון:  10–45 מ"מ
 צוות:  5
 מערכות נשק
 חימוש עיקרי:  תותח 122 מ"מ
 חימוש משני:  ללא
 
ה-SU-122 (ר"ת של: Samokhodnaya Ustanovka-122) הוא תותח מתנייע שפותח ושירת בברית המועצות במהלך מלחמת העולם השנייה. ה-SU-122 שייך למשפחת ה-SU הסובייטית יחד עם דגמים כמו ה-SU-100 וה-SU-85, ל-SU-122 תותח הוביצר בעל קוטר 122 מ"מ. ה-SU-122 יוצר בין השנים 1942-1944 בהן יוצרו סך הכול כ-1,148 כלים.
פיתוח

במהלך מלחמת העולם השנייה, כדי להתמודד עם איומים שונים בשדה הקרב, היה צורך בפיתוח סדרה של תותחי סער שחלקם היו קלים ומהירים יותר ושירתו כמשחיתי טנקים (לדוגמה ה-SU-100) וחלקם היו כבדים ובעלי תותח בעל עוצמה רבה יותר אשר שימשו כתותחים מתנייעים, הסדרה הושתתה על טנקי השטוג הגרמניים (כמו השטוג סימן 3) אך הייתה פחות מוצלחת. ה-SU-122 נפל לקטגוריה השנייה ושירת כתותח ארטילרי מתנייע.
פיתוח הכלי החל באפריל 1942 לאחר בקשה של הדירקטוריון הארטילרי המרכזי (GAU) של צבא ברית המועצות לעצב כלי בעל תותח הוביצר 122 מ"מ לשימוש כתותח מתנייע. הכלי פותח תחת השם SU-35 והתבסס על תובה של T-34, הכלי נכנס לשירות לבסוף בשם SU-122. הכנסת הכלי לשלב היצור החל בדצמבר 1942 כאשר יצור הכלי פסק לקראת סוף 1944. כבר בשלבי ניסוי הכלי התגלו בו בעיות כגון אוורור לקוי בתא הלחימה, הגבלת הגבהה לתותח והצורך במפקד לתפעולו, עם זאת הכלי נכנס לייצור כדי לעמוד בדרישות הצבא בשטח, עד שבמהלך שנת 1943 החל ייצור הכלי לדעוך לטובת ה-SU-152.
במהלך שירותו של הכלי, פותחו מספר שדרוגים לכלי שלעולם לא צלחו את שלב אב הטיפוס ולא נכנסו ליצור המוני. אחד השדרוגים שהוצעו היה ה-SU-122P שהיה אמור לשרת בתור משחית טנקים, כמו גם ה-SU-122M שהיה גרסה פשוטה וזולה יותר ליצור של ה-SU-122.